Para pangen menika sejatosipun sesulihing manungsa… ing ngarsanipun Allah, nggih menika ingkang alit lan ringkih… ing salebeting pepeteng tanpa nggadhahi pangajeng-ajeng. Ing sisih sanesipun bangsa Israel ngantos-antos rawuhipun Sang Mesih, nggih menika tiyang ingkang badhe nguwalaken umat menika sacara politik kala samanten ingkang saweg dipun jègi dening Rum. Ing kawontenan ingkang makaten menika Sang Kristus miyos ndhatengaken kabingahan ageng kagem sedaya bangsa (ayat 10). Ing ayat 11 kasebataken bilih Sang Kristus menika jumeneng Juruwilujeng.